יוניברסיטי קולג' (אוקספורד)

**יוניברסיטי קולג**' (באנגלית: **University College;** שם מלא: **The College of the Great Hall of the University of Oxford**), הידוע בכינוי "**Univ**" הוא אחד הקולג'ים המנהליים של אוניברסיטת אוקספורד באנגליה. טוען לתואר הקולג' הוותיק ביותר של האוניברסיטה, מאחר שנוסד בשנת 1249 על ידי ויליאם מדורהאם.

נכון לשנת 2018, מוערך ההקדש הכספי של הקולג' בכ-132.7 מיליון ליש"ט.

## היסטוריה
במאה ה-14 התפרסמה האגדה לפיה הקולג' נוסד על ידי המלך אלפרד בשנת 872. זה היווה כביכול הסבר לכך שמגן הקולג' הוא זה המיוחס למלך אלפרד, שמבקר המוסד הוא תמיד המלך השולט, ושהקולג' חגג את יובל המילניום ב-1872. אף על פי כן, יש הסכמה שבמציאות הקולג' נוסד בשנת 1249 על ידי ויליאם מדורהאם. הוא הוריש כסף לתמיכה בעשרה או שנים עשר תלמידי תאולוגיה, ונכס שנודע בשם Aula Universitatis (אולם האוניברסיטה) שנקנה ב-1253. תאריך מאוחר זה עדיין מאפשר את הטענה ש-Univ היא הוותיקה ביותר מבין מכללות אוקספורד, אם כי על התואר מתחרים בייליול קולג' ומרטון קולג' . האוניברסיטה הייתה פתוחה רק לעמיתים שלמדו תאולוגיה עד המאה ה-16.

בשנים 1332 ו-1336 רכש הקולג' ארבעה נכסים באתרו הנוכחי דרומית לרחוב הראשי (היי סטריט - High Street) ונבנה מרובע במאה ה-15. במהלך השנים גדל בגודלו ובעושרו, והבניינים מימי הביניים הוחלפו במרובע הראשי הנוכחי במאה ה-17. אף על פי שאבן היסוד הונחה ב-17 באפריל 1634, מלחמת האזרחים האנגלית גרמה לכך שהיא הושלמה רק ב-1676. מרובע רדקליף נבנה ב-1719, והספרייה ב-1861.

כמו רבים מהקולג'ים של אוקספורד, יוניברסיטי קולג' החל בחינוך מעורב מגדרית רק ב-1979, לאחר שעד אז היה מוסד לגברים בלבד.

## מבנים
ימין|ממוזער| הגשר המכוסה מעל לוגיק ליין העוברת דרך יוניברסיטי קולג', מבט מהיי סטריט.
הכניסה הראשית נמצאת בהיי סטריט והשטח שלה תחום על ידי רחוב מרטון ומאגפיי ליין. הקולג' נחצה על ידי "סמטת לוג'יק" (Logic Lane) שבבעלות הקולג' ועוברת במרכז. בצד המערבי של הקולג' נמצאים הספרייה, האולם, הקפלה ושני המרובעים המאכלסים מגורים לסטודנטים ואת משרדי הקולג'. בצד המזרחי של המכללה נמצאים מגורי סטודנטים בחדרים מעל חנויות היי סטריט, ברחוב מרטון או בבניין גודהארט הנפרד.

בבניין שנבנה במיוחד בקולג', אנדרטת שלי, עומד פסל מאת אדוארד אונסלאו פורד של המשורר פרסי ביש שלי - חבר לשעבר בקולג', שסולק לאחר כתיבת *"הצורך באתאיזם"* (1811), יחד עם חברו תומאס ג'פרסון הוג. שלי מוצג בפסל שכוב, מת על חוף הים האיטלקי.

## אנשים הקשורים לקולג'
### ממשל ופוליטיקה
פוליטיקאים משפיעים רבים קשורים לקולג', כולל הרפורמטור החברתי ויליאם בוורידג', שהיה מאסטר בקולג', ושני ראשי ממשלות בריטניה: קלמנט אטלי והרולד וילסון. כמו כן למדו בקולג' נשיא ארצות הברית ביל קלינטון (על אף שלא סיים) וראש ממשלת אוסטרליה, בוב הוק. ראשי מדינות וממשלות נוספים שלמדו ביוניברסיטי קולג' כוללים את אדגר וייטהד (ראש ממשלת רודזיה), קופי אברפה בוסיה (ראש ממשלת גאנה) ופסטוס מוגאה (נשיא בוטסואנה). חתן פרס נובל לשלום רוברט ססיל למד משפטים בקולג', ושופט בית המשפט העליון של ארצות הברית, ניל גורסוץ' קיבל בו תואר DPhil במשפטים.

### ספרות ואומנויות
בתחום האמנויות, אנשים הקשורים למכללה כוללים את המשורר פרסי ביש שלי, שסולק ממנה בשל כתיבת "הצורך באתאיזם", הסופר והמשורר אנדרו מושן ; מחבר ספרי נרניה ק.ס. לואיס, וזוכה פרס נובל לספרות וידיאדר סורג'פרסאד נייפול. אחד המתרגמים של תרגום המלך ג'יימס, ג'ורג' אבוט, היה מאסטר של הקולג'. השחקנים מייקל יורק ו-וורן מיטשל למדו בקולג'.

## גלריה

קובץ:University_College_front_to_the_High_Street_Oxford.jpg|טקסט=University College, on the south side of the High Street.|יוניברסיטי קולג', בצד הדרומי של הרחוב הראשי.
קובץ:University_College,_Oxford;_aerial_view_with_key_and_scale._Wellcome_V0014175.jpg|טקסט=University College, Oxford: aerial view with key and scale.|יוניברסיטי קולג': מבט אווירי עם מפתח וקנה מידה.
קובץ:UK-2014-Oxford-University_College_01.jpg|טקסט=Main Quadrangle of the college.| המרובע הראשי של הקולג' .
קובץ:UK-2014-Oxford-University_College_02_(Shelley_Memorial).jpg|טקסט=The Shelley Memorial at University College, Oxford.| אנדרטת שלי ביוניברסיטי קולג'.
קובץ:University_College_Chapel,_Oxford,_UK_-_Diliff.jpg|טקסט=The interior of the chapel of University College, Oxford.|הקפלה של יוניברסיטי קולג'.
קובץ:University_College,_Oxford;_the_library._Line_engraving_by_J_Wellcome_V0014178.jpg|טקסט=University College, Oxford: the library. Line engraving by J.H. Le Keux, 1861, after himself.|יוניברסיטי קולג', אוקספורד: הספרייה. תחריט מ-1861.
קובץ:University_College_Oxford02.jpg|טקסט=Courtyard of University College Oxford.| החצר הפנימית של הקולג'.
קובץ:University_College_Oxford_Boat_Club_Boathouse.JPG|טקסט=The new Boathouse for the University College Oxford Boat Club.| בית הסירות החדש של מועדון הסירות של הקולג'.
קובץ:University_College_Oxford_Logic_Lane.jpg|טקסט=A view of Logic Lane toward the High Street from within University College, Oxford.|מבט על לוג'יק ליין לכיוון היי סטריט.


## קישורים חיצוניים
* 
* 

## הערות שוליים

קטגוריה:מכללות אוניברסיטת אוקספורד